সৃজিতের ‘লহ গৌরাঙ্গের নাম রে’-তে থাকছে চমক

কলকাতা: চর্চায় সৃজিত মুখোপাধ্যায়ের (Srijit Mukherji) ছবি ‘লহো গৌরাঙ্গের নাম রে’ (Holo Gouranger Nam Re)। দোল পূর্ণিমার দিল সামনে এল ছবি নিয়ে নতুন তথ্য। বিরাট চমক রয়েছে কাস্টিংয়ে। এই ছবিতে চৈতন্য মহাপ্রভুর ভূমিকায় দেখা যাবে অভিনেতা দিব্যজ্যোতি দত্তকে (Dibyojyoti Dutta)। গুরুত্বপূর্ণ চরিত্রে রয়েছেন ব্রাত্য বসু (Bratya Basu), ইন্দ্রনীল সেনগুপ্ত (Indranil Sengupta), ইশা সাহা (Isha Saha), পার্নো মিত্র (Parno Maitra), দর্শনা বণিকের মতো শিল্পীরা।

আরও পড়ুন: হোলিতে ভিকি-ক্যাটের খুনসুটি, রঙের উৎসবে একসঙ্গে তামান্না-বিজয়

এসভিএফ ও রানা সরকারের যৌথ প্রযোজনায় তৈরি হবে লহো গৌরাঙ্গের নাম রে’। সব ঠিক থাকলে, এবছর রথের শুরু হবে শ্যুটিং এই ছবির শুটিং। বছরের শেষে মুক্তি পাবে ছবিটি। এই ছবিতে ৩টি সময়কালকে তুলে ধরা হবে বলে সৃজিত জানিয়েছেন। ছবিতে দেখা যাবে নটি বিনোদিনী, শ্রীচৈতন্য মহাপ্রভু, গিরীশচন্দ্র ঘোষের মতো চরিত্রদের। এই ছবিতে নটি বিনোদিনীর চরিত্রে শুভশ্রী গঙ্গোপাধ্যায় (Subhasree Ganguly)। এই ছবির সবচেয়ে বড় চমক অবশ্যই চৈতন্যদেবের চরিত্রে। এই চরিত্রে দেখা যাবে ছোটপর্দার জনপ্রিয় অভিনেতা দিব্যজ্য়োতি দত্তকে। এই ছবির হাত ধরেই বড়পর্দায় পা রাখছেন দিব্যজ্যোতি। গুরুত্বপূর্ণ চরিত্রে দেখা যাবে ইশা সাহা ও ইন্দ্রনীল সেনগুপ্তকে। ইন্দ্রনীলের স্ত্রীয়ের চরিত্রে দেখা যাবে পার্নোকে। তবে ইশার সঙ্গেও তাঁর প্রেমের রসায়ন ফুটে উঠবে পর্দায়।

অন্য খবর দেখুন